આત્મવિશ્વાસ વધારવા માટે જવાબદારી સ્વીકારીને તેને પૂર્ણ કરવા માટે નિષ્ઠાપૂર્વક પ્રબળ પ્રયત્નો કરવા જોઈએ. તે માટે સંપૂર્ણ પ્રયત્ન અને શ્રમપૂર્વક કાર્ય કરીને તેને સફળ બનાવવાનો પ્રયાસ કરવો જરૂરી છે. શરૂઆતમાં નાની નાની જવાબદારીઓ પૂરી કરવાથી માણસના આત્મવિશ્વાસનો પાયો મજબૂત બને છે. જે જવાબદારી સ્વીકારવાની તક મળે તેને સહર્ષ સ્વીકારવી જોઈએ. તેનાથી બચવાની કે ગભરાવાની વૃત્તિ આત્મવિશ્વાસને નષ્ટ કરી નાખે છે. જુદી જુદી જવાબદારીઓ પૂર્ણ કરતાં રહેવાથી જ માણસમાં મહત્ત્વપૂર્ણ કાર્યો કરવાની શક્તિનો વિકાસ થાય છે અને તેનો આત્મવિશ્વાસ વધે છે. જીવનમાં જે આદર્શો અ૫નાવો, જે આકાંક્ષાઓ રાખો તેમને કોઈ૫ણ ભોગે તત્પરતાપૂર્વક પૂરી કરવાનો પ્રયત્ન કરો.